CELEX: 52010PC0490
Language: mt
Date: 2010-09-21
Title: Proposta għal DIRETTIVA TAL-PARLAMENT EWROPEW U TAL-KUNSILL li temenda d-Direttiva tal-Kunsill 2001/112/KE li tirrigwarda l-meraq tal-frott u ċerti prodotti simili maħsuba għall-konsum mill-bniedem

|

52010PC0490

Proposta għal DIRETTIVA TAL-PARLAMENT EWROPEW U TAL-KUNSILL li temenda d-Direttiva tal-Kunsill 2001/112/KE li tirrigwarda l-meraq tal-frott u ċerti prodotti simili maħsuba għall-konsum mill-bniedem  /* COM/2010/0490 final - COD 2010/0254 */  

	[pic] | IL-KUMMISSJONI EWROPEA |Brussel 21.9.2010KUMM(2010) 490 finali2010/0254 (COD)Proposta għalDIRETTIVA TAL-PARLAMENT EWROPEW U TAL-KUNSILLli temenda d-Direttiva tal-Kunsill 2001/112/KE li tirrigwarda l-meraq tal-frott u ċerti prodotti simili maħsuba għall-konsum mill-bniedemMEMORANDUM TA’ SPJEGAZZJONIId-Direttiva tal-Kunsill 2001/112/KE tal-20 ta’ Diċembru 2001 li tirrigwarda l-meraq tal-frott u ċerti prodotti simili maħsuba għall-konsum uman tistabbilixxi r-regoli li jirregolaw il-kompożizzjoni, l-użu ta’ deskrizzjonijiet riżervati, l-ispeċifikazzjonijiet tal-manifattura u t-tikkettar tal-prodotti kkonċernati, sabiex ikun żgurat il-moviment ħieles tagħhom fi ħdan l-Unjoni Ewropea.Id-Direttiva tal-Kummissjoni 2009/106/KE tal-14 ta’ Awwissu 2009[1] hija l-ewwel emenda għad-Direttiva 2001/112/KE. Hija tintroduċi l-valuri minimi ta’ gradazzjoni Brix (kontenut ta’ materja xotta solubbli) għal 18-il meraq tal-frott rikostitwit u purejiet tal-frott rikostitwiti u tispeċifika l-isem tal-bejgħ li għandu jintuża għal meraq tal-frott minn konċentrat. Din l-emenda għad-Direttiva hija bbażata fuq standards internazzjonali riveduti, b’mod partikolari l-Codex Alimentarus għall-meraq u għan-nektars tal-frott (Standard tal-Codex 247-2005) u l-Kodiċi ta’ Prattika tal-Assoċjazzjoni Ewropea tal-Meraq tal-Frott (European Fruit Juice Association - AIJN).Dan l-abbozz ta’ direttiva, Direttiva tal-Parlament u tal-Kunsill, huwa t-tieni miżura li qed temenda d-Direttiva 2001/112/KE u għandu l-għan li jinkorpora iktar dispożizzjonijiet tal-istandard tal-Codex Alimentarius, filwaqt li jikkunsidra wkoll il-Kodiċi ta’ Prattika tal-AIJN. Dan l-abbozz ta’ direttiva, li għandu natura teknika, jafferma mill-ġdid id-distinzjoni bejn il-meraq tal-frott u l-meraq tal-frott minn konċentrat, jissimplifika d-dispożizzjonijiet dwar l-għoti lura tal-palat u tar-riħa, jipprovdi għat-tneħħija taz-zokkor mil-lista tal-ingredjenti awtorizzati u jinkludi t-tadam fil-lista tal-frott li jintuża għall-produzzjoni tal-meraq tal-frott.Is-suq tal-meraq tal-frott tal-Unjoni Ewropea jirrappreżenta 10% mill-konsum totali tax-xarbiet mhux alkoħoliċi. Fir-rigward tas-segmentazzjoni ta’ dan is-suq, il-produzzjoni tal-meraq tal-frott minn konċentrat hija predominanti meta pparagunata mal-meraq prodott direttament (rispettivament 87.6% u 12.4%). Fil-livell tas-suq dinji tal-meraq tal-frott, l-uniku prodott li hemm kummerċ sinifikanti tiegħu huwa l-frott u l-konċentrat tal-meraq tal-frott (speċjalment il-meraq tal-larinġ), li l-parti l-kbira minnu jiġi mill-Brażil. Fir-rigward tal-meraq prodott direttament, il-pajjiżi tal-Unjoni Ewropea huma essenzjalment fornuti mis-suq Spanjol u anki mill-Brażil.Id-Direttiva proposta ma għandha l-ebda impatt fuq il-baġit tal-Unjoni Ewropea.Din id-direttiva proposta se ssegwi l-proċedura leġiżlattiva ordinarja pprovduta mit-Trattat dwar il-Funzjonament tal-Unjoni Ewropea. Se tikkunsidra, minn issa, ir-ridefinizzjoni tal-kompetenzi tal-Kummissjoni (l-Artikoli 290/291 tat-Trattat). Konsegwentement, se temenda l-Artikoli 7 u 8 tad-Direttiva attwali billi tinkludi l-miżuri implimentattivi kollha fil-kategorija tal-atti delegati.2010/0254 (COD)Proposta għalDIRETTIVA TAL-PARLAMENT EWROPEW U TAL-KUNSILLli temenda d-Direttiva tal-Kunsill 2001/112/KE li tirrigwarda l-meraq tal-frott u ċerti prodotti simili maħsuba għall-konsum mill-bniedemIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2) tiegħu,Wara li kkunsidraw il-proposta mill-Kummissjoni Ewropea,Wara t-trażmissjoni tal-abbozz tal-att leġiżlattiv lill-Parlamenti nazzjonali,Wara li kkunsidraw l-opinjoni tal-Kumitat Ekonomiku u Soċjali Ewropew[2],Wara li kkunsidraw l-opinjoni tal-Kumitat tar-Reġjuni[3],Filwaqt li jaġixxu skont il-proċedura leġiżlattiva ordinarja,Billi:1.  Sabiex jittejjeb il-moviment ħieles tal-meraq tal-frott u ta’ ċerti prodotti simili fi ħdan l-Unjoni Ewropea, id-Direttiva tal-Kunsill 2001/112/KE tal-20 ta’ Diċembru 2001 li tirrigwarda l-meraq tal-frott u ċerti prodotti simili maħsuba għall-konsum uman[4] stabbiliet dispożizzjonijiet speċifiċi rigward il-produzzjoni, il-kompożizzjoni u t-tikkettar tal-prodotti kkonċernati. Dawk ir-regoli għandhom jiġu adattati skont il-progress tekniku u għandhom jieħdu inkunsiderazzjoni l-iżviluppi fl-istandards internazzjonali rilevanti, partikolarment l-Istandard tal-Codex għall-meraq tal-frott u għan-nektars (Standard tal-Codex 247-2005) li ġie adottat mill-Kummissjoni tal-Codex Alimentarius waqt it-28 sessjoni tagħha tal-4-9 ta’ Lulju 2005 u l-Kodiċi ta’ Prattika tal-Assoċjazzjoni Ewropea tal-Meraq tal-Frott (AIJN).2.  L-Istandard tal-Codex imsemmi hawn fuq jistabbilixxi b’mod partikolari l-fatturi ta’ kwalità u r-rekwiżiti għat-tikettar tal-meraq tal-frott u ta’ prodotti simili. Il-Kodiċi ta’ Prattika tal-AIJN jistabbilixxi wkoll il-fatturi ta’ kwalità għall-meraq tal-frott minn konċentrat u jintuża f'livell internazzjonali bħala standard ta’ referenza għall-awtoregolamentazzjoni fl-industrija tal-meraq tal-frott. Sa fejn huwa possibbli, id-Direttiva 2001/112/KE għandha tinġieb f’konformità ma’ dawk l-istandards.3.  Bla ħsara għal ċerti kundizzjonijiet, għandha tapplika d-Direttiva 2000/13/KE tal-Parlament Ewropew u tal-Kunsill tal-20 Marzu 2000 fuq l-approssimazzjoni ta’ liġijiet tal-Istati Membri li għandhom x’jaqsmu ma’ tikkettjar, preżentazzjoni u riklamar ta’ oġġetti tal-ikel[5], u b’mod partikolari l-Artikolu 7(2) u (5) tagħha. Għandu jkun indikat b’mod ċar meta prodott ikun taħlita ta’ meraq tal-frott u ta’ meraq tal-frott minn konċentrat u, għan-nektar tal-frott, meta jinkiseb b’mod sħiħ jew parzjali minn prodott ikkonċentrat. Il-lista tal-ingredjenti fit-tikkettar għandha tinkludi l-ismijiet sew tal-meraq tal-frott kif ukoll tal-meraq tal-frott minn konċentrat li ntużaw.4.  Il-Kummissjoni għandha tingħata s-setgħa biex tadotta atti delegati skont l-Artikolu 290 tat-Trattat dwar il-Funzjonament tal-Unjoni Ewropea fir-rigward tal-adattament tal-elementi mhux essenzjali tad-Direttiva 2001/112/KE skont il-progress tekniku u l-aħħar żviluppi fl-istandards internazzjonali rilevanti. Id-delega tas-setgħat għandha tkun iddefinita b’mod espliċitu.5.  Id-Direttiva 2001/112/KE għandha tkun emendata skont dan,ADOTTAW DIN ID-DIRETTIVA:Artikolu 1 Emendi għad-Direttiva 2001/112/KEId-Direttiva 2001/112/KE għandha tiġi emendata kif ġej:(1) Fl-Artikolu 3, il-paragrafi 3 u 4 għandhom jiġu sostitwiti b’dan li ġej:"3. Għall-prodotti manifatturati minn żewġ frottiet jew aktar, ħlief fejn jintuża l-meraq tal-lumi u tal-lajm taħt il-kondizzjonijiet stabbiliti fil-Parti II.2 tal-Anness I, l-ismijiet tal-prodotti għandhom ikunu supplimentati b’lista tal-frott użat, f’ordni mill-akbar sal-anqas volum tal-meraq tal-frott jew tal-purejiet tal-frott inkluż. Madankollu, fil-każ ta’ prodotti manifatturati minn tliet frottiet jew aktar, l-indikazzjoni tal-frott użat tista’ tiġi sostitwita bil-kliem ‘ħafna frott’ jew kliem simili, jew mill-għadd ta’ frott użat.4. In-nektars u l-prodotti speċifiċi tal-Anness III jistgħu jingħataw togħma ħelwa biż-żieda ta’ zokkor jew ta’ għasel. L-isem tal-bejgħ għandu jinkludi l-kelma ‘bi ħlewwa miżjuda’ jew ‘b’zokkor miżjud’, segwiti b’indikazzjoni tal-kwantità massima ta’ zokkor miżjud, ikkalkolat bħala materja xotta u espress fi grammi għal kull litru.”(2) L-Artikolu 4 għandu jiġi sostitwit b’dan li ġej:"Artikolu 4It-tikkettar tal-meraq tal-frott ikkonċentrat li saret referenza għalih fil-punt 2 tal-Parti I tal-Anness I li mhux maħsub li jitwassal għand il-konsumatur finali, għandu jkollu fuqu referenza li tindika l-preżenza u l-kwantità tal-meraq tal-lumi miżjud, tal-meraq tal-lajm miżjud jew tal-aġenti aċidifikanti miżjuda permessi mir-Regolament (KE) Nru 1333/2008 tal-Parlament Ewropew u tal-Kunsill tas-16 ta’ Diċembru 2008 dwar l-addittivi tal-ikel*. Din ir-referenza għandha tidher fuq il-pakkett, fuq tikketta mwaħħla mal-pakkett jew fuq dokument li jakkumpanja l-prodott.* ĠU L 354, 31.12.2008, p. 16."(3) L-Artikolu 7 għandu jiġi sostitwit b’dan li ġej:"Artikolu 7Sabiex din id-Direttiva tinġieb f’konformità mal-progress tekniku u sabiex jittieħdu inkunsiderazzjoni l-iżviluppi fl-istandards internazzjonali rilevanti, il-Kummissjoni tista’, permezz ta’ atti delegati, tadatta l-Annessi, ħlief għall-Parti I tal-Anness I u għall-Anness II.Fejn il-Kummissjoni tiġi kkonferita b'setgħat delegati, hija għandha taġixxi skont il-proċedura stabbilita fl-Artikolu 7 a .”(4) Għandu jiddaħħal l-Artikolu 7 a li ġej:“Artikolu 7a1. Is-setgħat biex jiġu adottati l-atti delegati msemmija f’din id-Direttiva għandhom jiġu kkonferiti lill-Kummisjoni għal perjodu ta’ żmien indefinit.Hekk kif tadotta att delegat, il-Kummissjoni għandha tinnotifika dan, simultanjament, lill-Parlament Ewropew u lill-Kunsill.2. Id-delega tas-setgħa msemmija fil-paragrafu 1 tista’ tiġi rrevokata fi kwalunkwe ħin mill-Parlament Ewropew jew mill-Kunsill.L-istituzzjoni li tkun tat bidu għal proċedura interna sabiex jiġi deċiż jekk għandhiex tiġi rrevokata d-delega tas-setgħat għandha tagħmel ħilitha sabiex tinforma lill-istituzzjoni l-oħra u lill-Kummissjoni, f’perjodu raġonevoli ta’ żmien qabel ma tittieħed id-deċiżjoni finali, fejn għandha tindika s-setgħat delegati li jistgħu jkunu suġġetti għal revoka u r-raġunijiet possibbli għar-revoka.Id-deċiżjoni ta’ revoka għandha ġġib fi tmiemha d-delega tas-setgħat speċifikati f’dik id-deċiżjoni. Din għandha tidħol fis-seħħ immedjatament jew f’data sussegwenti speċifikata fiha. Ma għandhiex taffettwa l-validtà tal-atti delegati diġà fis-seħħ. Għandha tiġi ppubblikata f' Il-Ġurnal Uffiċjali tal-Unjoni Ewropea .3. Il-Parlament Ewropew jew il-Kunsill jista’ joġġezzjona għal att delegat f’perjodu ta’ xahrejn mid-data ta’ notifika. Fuq l-inizjattiva tal-Parlament Ewropew jew tal-Kunsill, dan il-perjodu għandu jiġi estiż b’xahar.Jekk, mal-iskadenza ta’ dak il-perjodu, la l-Parlament Ewropew u lanqas il-Kunsill ma jkun oġġezzjona għall-att delegat, dan għandu jiġi ppubblikat f’ Il-Ġurnal Uffiċjali tal-Unjoni Ewropea u għandu jidħol fis-seħħ fid-data ddikjarata hemmhekk.L-att delegat jista’ jiġi ppubblikat f’ Il-Ġurnal Uffiċjali tal-Unjoni Ewropea u għandu jidħol fis-seħħ qabel ma jiskadi dak il-perjodu jekk kemm il-Parlament Ewropew kif ukoll il-Kunsill jkunu informaw lill-Kummissjoni bl-intenzjoni tagħhom li ma jqajmux oġġezzjonijiet.Jekk il-Parlament Ewropew jew il-Kunsill joġġezzjona għal att delegat, dan ma għandux jidħol fis-seħħ. L-istituzzjoni li toġġezzjona għandha tiddikjara r-raġunijiet għala qed toġġezzjona għall-att delegat.”(5) L-Artikolu 8 għandu jiġi rrevokat.(6) L-Annessi għandhom jiġu sostitwiti bit-test stabbilit fl-Anness għal din id-Direttiva.Artikolu 2 Traspożizzjoni1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma’ din id-Direttiva sa mhux iktar tard minn 18-il xahar wara d-dħul fis-seħħ tagħha. Huma għandhom jikkomunikaw immedjatament lill-Kummissjoni t-test ta’ dawk id-dispożizzjonijiet u tabella ta’ korrelazzjoni bejn dawk id-dispożizzjonijiet u din id-Direttiva.Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew għandhom ikunu akkumpanjati minn tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir tali referenza.2. L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li huma jadottaw fil-qasam kopert minn din id-Direttiva.Artikolu 3 Dħul fis-seħħDin id-Direttiva għandha tidħol fis-seħħ fis-seba’ jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea .Artikolu 4 DestinatarjiDin id-Direttiva hija indirizzata lill-Istati Membri.Magħmul, […]Għall-Parlament Ewropew Għall-KunsillIl-President Il-President […] […]ANNESS "ANNESS IISMIJIET TA’ PRODOTTI, DEFINIZZJONIJIET TA’ PRODOTTI U KARATTERISTIĊII DEFINIZZJONIJIET1. a) Meraq tal-frottIl-prodott fermentabbli iżda mhux iffermentat miksub mill-parti li tittiekel ta’ frott li ma jkunx imħassar u li jkun misjur, frisk jew ippreservat bit-tkessiħ jew bl-iffriżar, ta’ tip wieħed jew aktar imħallta flimkien, li jkollu l-kulur, il-palat u t-togħma karatteristiċi tipiċi tal-meraq tal-frott li ġej minnu.Palat, polpa u ċelloli miksuba b’mezzi fiżiċi adattati mill-istess speċi ta’ frott jistgħu jiġu rikostitwiti fil-meraq.Fil-każ tal-frott taċ-ċitru, il-meraq tal-frott għandu jiġi mill-endokarpu. Il-meraq tal-lajm, madankollu, jista’ jinkiseb mill-frotta sħiħa.Uħud mit-tipi ta’ meraq jistgħu jiġu pproċessati minn frott b’żerriergħa rqiqa, b’żerriegħa u bil-qoxra, li ġeneralment ma jiġux inkorporati fil-meraq; madankollu, partijiet jew komponenti miż-żerriegħa rqiqa, miż-żerriegħa u mill-qoxra li ma jistgħux jitneħħew bi prattiki tajba tal-manifattura għandhom jiġu aċċettati.It-taħlit tal-meraq tal-frott mal-puré tal-frott għandu jiġi awtorizzat fil-produzzjoni tal-meraq tal-frott.b) Meraq tal-frott minn konċentratIl-prodott miksub bir-rikostituzzjoni tal-meraq tal-frott ikkonċentrat iddefinit fil-Parti I.2 b’ilma tajjeb għax-xorb li jissodisfa l-kriterji tad-Direttiva tal-Kunsill 98/83/KE tat-3 ta’ Novembru 1998 dwar il-kwalità tal-ilma maħsub għall-konsum mill-bniedem*.Il-kontenut ta’ solidi tal-prodott lest għandu jissodisfa l-livell minimu Brix għall-meraq rikostitwit speċifikat fl-Anness V.Jekk meraq minn konċentrat jiġi manifatturat minn frotta li ma tissemmiex fl-Anness V, il-livell Brix minimu tal-meraq rikostitwit għandu jkun il-livell Brix tal-meraq kif estratt mill-frotta li ntużat sabiex isir il-konċentrat.Fil-każ tar-ribes/passolina sewda, tal-gwava, tal-mango u tal-frotta tal-fjura tal-Passjoni (passion fruit), il-valuri minimi tal-grad Brix għandhom japplikaw biss għal meraq tal-frott rikostitwit u għal puré tal-frott rikostitwit prodotti fl-Unjoni Ewropea.Palat, polpa u ċelloli miksuba b’mezzi fiżiċi adattati mill-istess speċi ta’ frott jistgħu jiġu rikostitwiti fil-meraq.Il-meraq jiġi ppreparat bi proċessi adattati, li jżommu l-karatteristiċi fiżiċi, kimiċi, organolettiċi u nutrizzjonali essenzjali ta’ tip medju ta’ meraq tal-frotta li jkun ġej minnha.It-taħlit ta’ meraq tal-frott u/jew ta’ meraq tal-frott ikkonċentrat ma’ puré tal-frott u/jew ma’ puré tal-frott ikkonċentrat għandu jkun awtorizzat fil-produzzjoni tal-meraq tal-frott minn konċentrat.2. Meraq ta’ frott ikkonċentratIl-prodott miksub mill-meraq tal-frott ta’ speċi waħda jew aktar bit-tneħħija fiżika ta’ proporzjon speċifiku tal-kontenut tal-ilma. Fejn il-prodott huwa maħsub għall-konsum dirett, dik it-tneħħija għandha tkun ta’ mill-inqas 50%.Palat, polpa u ċelloli miksuba b’mezzi fiżiċi adattati mill-istess speċi ta’ frott jistgħu jiġu rikostitwiti fil-konċentrati tal-meraq tal-frott.3. Meraq tal-frott estratt bl-ilmaIl-prodott miksub bid-diffużjoni bl-ilma ta’:-  frotta sħiħa mimlija polpa li l-meraq tagħha ma jista’ jiġi estratt bl-ebda mezz fiżiku, jew-  frotta sħiħa deidrata.Prodotti ta’ din ix-xorta jistgħu jkunu kkonċentrati u rikostitwiti. Il-kontenut ta’ solidi tal-prodott lest għandu jissodisfa l-livell minimu Brix għall-meraq rikostitwit speċifikat fl-Anness V.4. Meraq tal-frott deidrat/fi trabIl-prodott miksub mill-meraq tal-frott ta’ speċi waħda jew aktar bit-tneħħija fiżika ta’ kważi l-kontenut kollu tal-ilma.5. Nektar tal-frottIl-prodott fermentabbli iżda mhux iffermentat miksub biż-żieda ta’ ilma u/jew ta’ zokkor u/jew ta’ għasel mal-prodotti ddefiniti fil-Partijiet I.1, I.2, I.3 u I.4, ma’ puré tal-frott u/jew ma’ puré tal-frott ikkonċentrat u/jew ma’ taħlita ta’ dawk il-prodotti, b’dak il-prodott, barra minn hekk, jissodisfa r-rekwiżiti tal-Anness IV.Fejn in-nektars ta’ frott jiġu manifatturati mingħajr zokkor miżjud jew b’valur baxx ta’ enerġija, iz-zokkor jista' jiġi sostitwit b’mod sħiħ jew parzjali b’sustanzi li jagħtu l-ħlewwa, f’konformità mar-Regolament (KE) Nru 1333/2008.Palat, polpa u ċelloli miksuba b’mezzi fiżiċi adattati mill-istess speċi ta’ frott jistgħu jiġu rikostitwiti fin-nektar tal-frott.II. INGREDJENTI, TRATTAMENTI U SUSTANZI AWTORIZZATI1. KompożizzjoniL-ispeċi li tikkorrispondi għall-isem botaniku fl-Anness V għandha tintuża fil-preparazzjoni tal-meraq tal-frott, tal-purejiet tal-frott u tan-nektars tal-frott li jkollhom l-isem tal-prodott għall-frotta applikabbli jew l-isem tal-prodott li jintuża b'mod komuni. Fl-ispeċijiet tal-frott li mhumiex inklużi fl-Anness V, għandu japplika l-isem botaniku jew l-isem komuni korrett.Għall-meraq tal-frott, il-livell Brix għandu jkun dak tal-meraq kif ġie estratt mill-frott u ma għandux ikun immodifikat, ħlief bit-taħlit mal-meraq tal-istess speċi ta’ frott.Il-livell Brix minimu huwa stabbilit fl-Anness V mingħajr is-solidi ta’ kwalunkwe ingredjent u addittivi fakultattivi miżjuda.2. Ingredjenti awtorizzati-  Għandha tkun permessa ż-żieda tal-vitamini u tal-minerali awtorizzati fir-Regolament (KE) Nru 1925/2006 tal-Parlament Ewropew u tal-Kunsill tal-20 ta’ Diċembru 2006 dwar iż-żieda ta’ vitamini u minerali u ta’ ċerti sustanzi oħra mal-ikel**.-  Palat, polpa u ċelloli li jiġu rikostitwiti fil-meraq tal-frott, fin-nektars, fil-meraq tal-frott minn konċentrat u fil-meraq tal-frott ikkonċentrat jistgħu jiġu rkuprati mill-istess speċijiet ta’ frott.-  Għall-meraq tal-għeneb biss, jistgħu jiġu rikostitwiti l-imluħa tal-aċidi tartariċi.-  Iż-żieda ta’ zokkor u/jew ta’ għasel għandha tkun awtorizzata biss fin-nektars (sa 20% tal-piż totali tal-prodotti lesti) u f’uħud mill-prodotti speċifiċi tal-Anness III.-  Għall-prodotti ddefiniti fil-Partijiet I.1, I.2, I.3, I.4 u I.5, sabiex tiġi rregolata t-togħma aċiduża, għandha tkun awtorizzata ż-żieda ta’ meraq tal-lumi u/jew ta’ meraq tal-lajm u/jew ta’ meraq tal-lumi kkonċentrat u/jew ta’ meraq tal-lajm ikkonċentrat, sa 3 gm għal kull litru ta’ meraq, espress bħala aċidu ċitriku anidru.-  Id-diossidu tal-karbonju, bħala ingredjent, għandu jkun awtorizzat.Mal-meraq tat-tadam u mal-meraq tat-tadam minn konċentrat jistgħu jiġu miżjuda melħ, ħwawar u ħxejjex aromatiċi.Iż-żieda kemm ta’ zokkor kif ukoll ta’ meraq tal-lumi jew tal-lajm, kemm jekk ikkonċentrat jew le, jew ta’ aġenti aċidifikanti kif inhu permess mir-Regolament (KE) Nru 1333/2008 mal-istess prodott għandha tiġi pprojbita għall-prodotti speċifiċi koperti mill-Anness III.3. Trattamenti u sustanzi awtorizzati-  Proċessi ta’ estrazzjoni mekkanika.-  Il-proċessi fiżiċi tas-soltu, inkluża l-estrazzjoni bl-ilma f’linja (in-line water extraction – diffużjoni) tal-parti li tittiekel tal-frott għajr l-għeneb għall-manifattura ta’ meraq tal-frott ikkonċentrat, sakemm il-meraq tal-frott ikkonċentrat li jinkiseb b’dan il-mod ikun konformi mal-Parti I.1.-  Għall-meraq tal-għeneb, fejn tkun intużat is-sulfitazzjoni bid-diossidu tal-kubrit tal-għeneb, għandha tiġi awtorizzata d-desulfitazzjoni b’mezzi fiżiċi, sakemm il-kwantità totali ta’ SO2 preżenti fil-prodott finali ma taqbiżx l-10 mg/l.-  Preparazzjonjiet bl-enżimi: pektinażijiet (għat-tkissir tal-pektin), proteinażijiet (għat-tkissir tal-proteini) u amilażijiet (għat-tkissir tal-lamtu) li jissodisfaw ir-rekwiżiti tar-Regolament (KE) Nru 1332/2008.-  Ġelatina li tittiekel,-  Tannini,-  Silikażol,-  Faħam tal-kannol,-  Nitroġenu,-  Tafal assorbenti (bentonit).-  Mezzi ta’ filtrazzjoni u aġenti ta’ preċipitazzjoni kimikament inerti (eż. perlite, diatomite maħsula, ċelluloża, poliammid insolubbli, polivinilpolipirrolidon, polisterin), li jkunu konformi mar-Regolament (KE) Nru 1935/2004 tal-Parlament Ewropew u tal-Kunsill tas-27 ta’ Ottubru 2004 dwar materjali u oġġetti maħsuba biex jiġu f’kuntatt mal-ikel u li jħassar id-Direttivi 80/590/KEE u 89/109/KEE***.-  Mezzi ta’ assorbiment kimikament inerti li jkunu konformi mad-Direttivi dwar materjali u oġġetti maħsuba biex jiġu f’kuntatt mal-ikel u li jintużaw biex inaqqsu l-kontenut ta’ limonojd u ta’ naringin tal-meraq tal-frott taċ-ċitru mingħajr ma jaffetwaw b’mod sinifikanti il-kontenut ta’ glukosid tal-limonojd, ta’ aċidu, ta’ zokkor (inklużi l-oligosakkaridi) jew ta’ minerali.* ĠU L 330, 5.12.1998, p. 32.** ĠU L 404, 30.12.2006, p. 26.*** ĠU L 338, 13.11.2004, p. 4.ANNESS IIDEFINIZZJONIJIET TAL-MATERJA PRIMAGħall-iskopijiet ta’ din id-Direttiva għandhom japplikaw id-definizzjonijiet li ġejjin:1. FrottGħall-iskopijiet ta’ din id-Direttiva, it-tadama wkoll għandha tiġi kkunsidrata bħala frotta.2. Puré tal-frottIl-prodott fermentabbli iżda mhux iffermentat li jinkiseb bi proċessi fiżiċi adattati bħall-mogħdija minn passatur, it-tisħiq, it-tħin tal-parti li tittiekel ta’ frotta sħiħa jew imqaxxra mingħajr ma jitneħħa l-meraq.Il-frott ma jridx ikun imħassar, irid ikun misjur, u frisk jew ippreservat b’mezzi fiżiċi jew bi trattament(i) applikat(i) skont id-dispożizzjonijiet applikabbli tal-Unjoni Ewropea.3. Puré tal-frott ikkonċentratIl-prodott miksub mill-puré tal-frott bit-tneħħija fiżika ta’ proporzjon speċifiku mill-kontenut tal-ilma tiegħu.Il-puré tal-frott ikkonċentrat jista’ jkollu palat rikostitwit b’mezzi fiżiċi adattati, kif ġie ddefinit fil-Parti II.3, u li kollu għandu jkun irkuprat mill-istess speċi ta’ frott.4. PalatMingħajr preġudizzju għar-Regolament (KE) Nru 1334/2008, il-palati għar-rikostituzzjoni għandhom jinkisbu matul l-ipproċessar tal-frotta msemmija billi jiġu applikati l-proċessi fiżiċi adattati. Dawn il-proċessi fiżiċi jistgħu jiġu applikati sabiex iżommu, jippreservaw jew jistabbilizzaw il-kwalità tal-palat u għandhom jinkludu b’mod partikolari t-tagħsir, l-estrazzjoni, id-distillazzjoni, il-filtrazzjoni, l-assorbiment, l-evaporazzjoni, il-frazzjonament u l-konċentrazzjoni.Il-palat jinkiseb mill-partijiet li jittieklu tal-frott; madankollu, jista’ jinkiseb ukoll minn żejt magħsur kiesaħ mill-qoxra tal-frott taċ-ċitru u mit-taħlit taż-żerriegħa.5. Zokkor-  iz-zokkor kif iddefinit mid-Direttiva tal-Kunsill 2001/111/KE*,-  il-ġulepp tal-fruttożju,-  iz-zokkor derivat mill-frott.6. GħaselIl-prodott iddefinit mid-Direttiva tal-Kunsill 2001/110/KE**.7. Polpa jew ċelloliIl-prodotti miksuba mill-partijiet li jittieklu tal-frott tal-istess speċi mingħajr ma jitneħħa l-meraq. Barra minn hekk, għall-frott taċ-ċitru, il-polpa jew iċ-ċelloli huma l-boroż tal-meraq miksuba mill-endokarpu.* ĠU L 10, 12.1.2002, p. 53.** ĠU L 10, 12.1.2002, p. 47.ANNESS IIIDENOMINAZZJONIJIET PARTIKOLARI GĦAL ĊERTI PRODOTTI ELENKATI FL-ANNESS I(a) “vruchtendrank”, għal nektars tal-frott;(b) “Süßmost”;Id-denominazzjoni “Süßmost” tista’ tintuża biss flimkien mal-ismijiet tal-prodotti “Fruchtsaft” jew “Fruchtnektar”;-  għal nektar tal-frott miksub esklussivament minn meraq tal-frott, minn meraq tal-frott ikkonċentrat jew minn taħlita ta’ dawn il-prodotti, li ma għandux togħma tajba fl-istat naturali minħabba l-livell għoli ta’ aċidità tiegħu,-  għal meraq tal-frott miksub mit-tuffieħ jew mil-lanġas, biż-żieda ta’ tuffieħ fejn ikun xieraq, iżda mingħajr zokkor miżjud;(c) “succo e polpa” jew “sumo e polpa”, għal nektars tal-frott miksuba esklussivament minn puré tal-frott u/jew minn puré tal-frott ikkonċentrat;(d) “æblemost”, għal meraq tat-tuffieħ mingħajr zokkor miżjud;(e) - “sur ... saft”, flimkien mal-isem (bid-Daniż) tal-frott użat, għal meraq mingħajr zokkor miżjud miksub minn ribes/passolina sewda, ċirasa, passolina ħamra, passolina bajda, lampun, frawli jew frott tas-sebuqa,- “sød ... saft” jew “sødet ... saft” flimkien mal-isem (bid-Daniż) tal-frott użat, għal meraq miksub minn dan il-frott, b’aktar minn 200gm zokkor miżjud għal kull litru;(f) “äpplemust”, għal meraq tat-tuffieħ mingħajr zokkor miżjud;(g) “mosto”, sinonimu għal meraq tal-għeneb;(h) frott taz-ziju tal-baħar (“seabuckthorn” berries), Hippophae rhamnoides L, għal meraq tal-berries.ANNESS IVDISPOŻIZZJONIJIET SPEĊJALI RELATATI MAN-NEKTARS TAL-FROTTNektars tal-frott magħmula minn | Kontenut minimu ta’ meraq u/jew ta’ puré (% skont il-volum tal-prodott lest) |I. Frott b’meraq aċiduż li ma għandux togħma tajba fl-istat naturali |Il-frotta tal-fjura tal-Passjoni | 25 |Quito naranjillos | 25 |Ribes/passolina sewda | 25 |Passolina bajda | 25 |Passolina ħamra | 25 |Ribes/rużberri (gooseberries) | 30 |Frott taz-ziju tal-baħar (sallow-thorn berries jew “seabuckthorn” berries) | 25 |Pruna selvaġġa | 30 |Għanbaqar | 30 |Quetsches (xorta ta’ għanbaqra) | 30 |Rowanberries | 30 |Warda Skoċċiża | 40 |Ċirasa qarsa | 35 |Ċirasa oħra | 40 |Mirtilli | 40 |Frott tas-sebuqa | 50 |Lampun | 40 |Berquq | 40 |Frawli | 40 |Ċawsli/tut | 40 |Cranberries | 30 |Sfarġel | 50 |Lumi u lajm | 25 |Frott ieħor ta’ din il-kategorija | 25 |II. Frott b’livell baxx ta’ aċidità, b’ħafna polpa jew b’palat qawwi b'meraq li ma’ għandux togħma tajba fl-istat naturali |Mango | 25 |Banana | 25 |Gwava | 25 |Papaja | 25 |Liċċi (lychee/litchi) | 25 |Azeroles (naspli Naplitani) | 25 |Soursop (frotta tal-annona) | 25 |Nektars tal-frott magħmula minn | Kontenut minimu ta’ meraq u/jew ta’ puré (% skont il-volum tal-prodott lest) |Bullock's heart jew anona li tikber fl-Indi tal-Lvant (custard apple) | 25 |Puma kannella (sugar apples jew sweetsop) | 25 |Rummien | 25 |Frott tal-anakardju | 25 |Għanbaqar Spanjol (Spanish plums) | 25 |Umbu (għanbaqar Brażiljan) | 25 |Frott ieħor ta’ din il-kategorija | 25 |III. Frott b’meraq ta’ togħma tajba fl-istat naturali |Tuffieħ | 50 |Lanġas | 50 |Ħawħ | 50 |Frott taċ-ċitru ħlief il-lumi u l-lajm | 50 |Ananas | 50 |Tadam | 50 |Frott ieħor ta’ din il-kategorija | 50 |ANNESS VLIVELLI MINIMI BRIX GĦAL MERAQ TAL-FROTT RIKOSTITWIT U GĦAL PURÉ TAL-FROTT RIKOSTITWITIsem Komuni tal-Frott | Isem Botaniku | Valuri minimi tal-grad Brix għal meraq tal-frott rikostitwit u għal puré tal-frott rikostitwit |Tuffieħa* | Malus domestica Borkh. | 11.2 |Berquqa** | Prunus armeniaca L. | 11.2 |Banana** | Musa x paradisiacal L. (esklużi l-pjantaġġini) | 21.0 |Ribes/passolina sewda* | Ribes nigrum L. | 11.6 |Għenba* | Vitis vinifera L. jew ibridi tagħha Vitis labrusca L. jew ibridi tagħha | 15.9 |Grejpfrut* | Citrus x paradise Macfad. | 10.0 |Gwava** | Psidium guajava L. | 9.5 |Lumija* | Citrus limon (L.) Burm.f. | 8.0 |Mango** | Manifera indica L. | 15.0 |Larinġa* | Citrus sinensis (L.) Osbeck | 11.2 |Il-frotta tal-fjura tal-Passjoni* | Passiflora edulis Sims | 13.5 |Ħawħa** | Prunus persica (L.) Batsch var. persica | 10.0 |Lanġasa** | Pyrus communis L. | 11.9 |Ananas* | Ananas comosus (L.) Merr. | 12.8 |Lampun* | Rubus idaeus L. | 7.0 |Ċirasa Qarsa* | Prunus cerasus L. | 13.5 |Frawla* | Fragaria x ananassa Duch. | 7.0 |Tadama | Lycopersicon esculentum, Mill. | 5.0 |Mandolina* | Citrus reticulata Blanco | 11.2 |Għal dawk il-prodotti mmarkati b’asterisk (*), li jiġu prodotti bħala meraq, id-densità relattiva minima tal-meraq tiġi ddeterminata f’temperatura ta’ 20°C mal-ilma f’temperatura ta’ 20°C.Għal dawk il-prodotti mmarkati b’żewġ asteriski (**), li jiġu prodotti bħala puré, għandu jiġi ddeterminat biss qari minimu Brix li ma jkunx ikkorreġut (mingħajr korrezzjoni tal-aċidu).”[1] ĠU L 212, 15.8.2009, p. 42.[2] ĠU C […], […], p. […].[3] ĠU C […], […], p. […].[4] ĠU L 10, 12.1.2002, p. 58.[5] ĠU L 124, 25.5.2000, p. 66.